मुझे हृषिकेश मुखर्जी निर्देशित फिल्मों की कौमेडी पसंद है. मैं एडल्ट या सैक्स कौमेडी नहीं कर सकता. पर मैं इन्हें बुरी फिल्म की श्रेणी में भी नहीं मानता. आखिर सैक्स कौमेडी वाली फिल्म ‘ग्रैंड मस्ती’ ने सौ करोड़ का बिजनैस किया. इस का मतलब हुआ कि इस तरह की फिल्में दर्शक देखना चाहते हैं. लेकिन इस तरह की फिल्मों में मैं खुद को सहज नहीं पाता. मुझे ‘लगे रहो मुन्ना भाई’ और ‘थ्री इडियट्स’ जैसी फिल्में करने में ज्यादा आनंद आया. मैं यह बताना चाहूंगा कि मैं ‘थ्री इडियट्स’ के वायरस के किरदार को फनी नहीं, बल्कि डार्क किरदार मानता हूं.